**Teave aktsionäride õiguste teostamise korra ja tähtaja kohta**

**Aktsionäri teabeõigus**

Vastavalt Äriseadustiku (edaspidi „**ÄS**“) § 287 on aktsionäril on õigus saada üldkoosolekul juhatuselt teavet Airobot Technologies AS tegevuse kohta[[1]](#footnote-1). Juhatus võib keelduda teabe andmisest, kui on alust eeldada, et see võib tekitada olulist kahju aktsiaseltsi huvidele.[[2]](#footnote-2) Juhul kui Airobot Technologies AS juhatus keeldub teabe andmisest, võib aktsionär nõuda, et üldkoosolek otsustaks tema nõudmise õiguspärasuse üle või esitada kahe nädala jooksul üldkoosoleku toimumisest arvates hagita menetluses kohtule avalduse juhatuse kohustamiseks teavet andma.[[3]](#footnote-3)

**Õigus nõuda täiendavate küsimuste võtmist korralise üldkoosoleku päevakorda**

Aktsionärid, kelle aktsiatega on esindatud vähemalt 1/10 Airobot Technologies AS aktsiakapitalist, võivad nõuda täiendavate küsimuste võtmist korralise üldkoosoleku päevakorda, kui vastav nõue on esitatud kirjalikult hiljemalt 15 päeva enne üldkoosoleku toimumist, st hiljemalt 16.06.2022 aadressil Airobot Technologies AS, Soodevahe küla, Suur-Sõjamäe tn 37a, Rae vald 75322.[[4]](#footnote-4)

**Õigus esitada aktsiaseltsile iga päevakorrapunkti kohta otsuse eelnõu**

Aktsionärid, kelle aktsiatega on esindatud vähemalt 1/10 Airobot Technologies AS aktsiakapitalist, võivad esitada kirjalikult iga päevakorrapunkti kohta otsuse eelnõu hiljemalt kolm päeva enne üldkoosoleku toimumist, st kuni 28.06.2022 aadressil Airobot Technologies AS, Soodevahe küla, Suur-Sõjamäe tn 37a, Rae vald 75322.[[5]](#footnote-5)

1. ÄS § 287 lg 1 [↑](#footnote-ref-1)
2. ÄS § 287 lg 2 [↑](#footnote-ref-2)
3. ÄS § 287 lg 3 [↑](#footnote-ref-3)
4. ÄS § 293 lg 2 [↑](#footnote-ref-4)
5. ÄS 2931 lg 4 [↑](#footnote-ref-5)